CELEX: 32016D0828
Language: fi
Date: 2016-04-21 00:00:00
Title: Neuvoston päätös (EU) 2016/828, annettu 21 päivänä huhtikuuta 2016, säästöjen tuottamien korkotulojen verotusta koskevassa neuvoston direktiivissä 2003/48/EY säädettyjä toimenpiteitä vastaavista toimenpiteistä tehdyn, Euroopan yhteisön ja San Marinon tasavallan välisen sopimuksen muutospöytäkirjan tekemisestä unionin puolesta

27.5.2016   
            
            
               FI
            
            
               Euroopan unionin virallinen lehti
            
            
               L 140/1
            
         NEUVOSTON PÄÄTÖS (EU) 2016/828,
   annettu 21 päivänä huhtikuuta 2016,
   säästöjen tuottamien korkotulojen verotusta koskevassa neuvoston direktiivissä 2003/48/EY säädettyjä toimenpiteitä vastaavista toimenpiteistä tehdyn, Euroopan yhteisön ja San Marinon tasavallan välisen sopimuksen muutospöytäkirjan tekemisestä unionin puolesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 115 artiklan yhdessä sen 218 artiklan 6 kohdan b alakohdan ja 8 kohdan toisen alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin lausunnon (1),
   sekä katsoo seuraavaa:
   
               (1)
            
            
               Säästöjen tuottamien korkotulojen verotusta koskevassa neuvoston direktiivissä 2003/48/EY säädettyjä toimenpiteitä vastaavia toimenpiteitä koskevan, Euroopan unionin ja San Marinon tasavallan välisen sopimuksen muutospöytäkirja, jäljempänä 'muutospöytäkirja', allekirjoitettiin päätöksen (EU) 2015/2469 (2) mukaisesti 8 päivänä joulukuuta 2015 sillä varauksella, että sen tekeminen saatetaan myöhemmin päätökseen.
            
         
               (2)
            
            
               Neuvottelujen tuloksena syntynyt sopimuksen muutospöytäkirjan teksti on neuvoston antaman neuvotteluohjeen mukainen, koska sillä yhtenäistetään säästöjen tuottamien korkotulojen verotusta koskevassa neuvoston direktiivissä 2003/48/EY säädettyjä toimenpiteitä vastaavia toimenpiteitä koskeva Euroopan unionin ja San Marinon tasavallan välinen sopimus (3), jäljempänä ’sopimus’, automaattista tietojenvaihtoa koskevan viimeaikaisen kansainvälisen kehityksen kanssa, toisin sanoen Taloudellisen yhteistyön ja kehityksen järjestön (OECD) laatiman globaalin standardin kanssa, joka koskee finanssitilitietojen automaattista vaihtoa verotusasioissa. Unioni, sen jäsenvaltiot ja San Marinon tasavalta ovat aktiivisesti osallistuneet OECD:n maailmanlaajuisen foorumin työhön mainitun standardin kehittämisen ja täytäntöönpanon tukemiseksi. Sopimuksen teksti, sellaisena kuin se on muutettuna tällä muutospöytäkirjalla, muodostaa oikeusperustan globaalin standardin täytäntöönpanolle unionin ja San Marinon tasavallan välisissä suhteissa.
            
         
               (3)
            
            
               Euroopan tietosuojavaltuutettua on kuultu Euroopan parlamentin ja neuvoston asetuksen (EY) N:o 45/2001 (4) 28 artiklan 2 kohdan mukaisesti.
            
         
               (4)
            
            
               Muutospöytäkirja olisi hyväksyttävä,
            
         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään säästöjen tuottamien korkotulojen verotusta koskevassa neuvoston direktiivissä 2003/48/EY säädettyjä toimenpiteitä vastaavista toimenpiteistä tehdyn, Euroopan yhteisön ja San Marinon tasavallan välisen sopimuksen muutospöytäkirja unionin puolesta (5).
   2 artikla
   1.   Neuvoston puheenjohtaja antaa unionin puolesta muutospöytäkirjan 2 artiklan 1 kohdassa määrätyn ilmoituksen.
   2.   Komissio toimittaa muutospöytäkirjasta tuloksena olevan sopimuksen 1 artiklan 1 kohdan d alakohdan mukaisesti saadut ilmoitukset San Marinon tasavallalle ja jäsenvaltioille.
   3 artikla
   Tämä päätös tulee voimaan päivänä, jona se hyväksytään.
   
      Tehty Luxemburgissa 21 päivänä huhtikuuta 2016.
      
         
            Neuvoston puolesta
         
         
            Puheenjohtaja
         
         G. A. VAN DER STEUR
      
   
   
      (1)  Lausunto annettu 3 päivänä maaliskuuta 2016 (ei vielä julkaistu virallisessa lehdessä).
   
      (2)  Neuvoston päätös (EU) 2015/2469, annettu 8 päivänä joulukuuta 2015, säästöjen tuottamien korkotulojen verotusta koskevassa neuvoston direktiivissä 2003/48/EY säädettyjä toimenpiteitä vastaavista toimenpiteistä tehdyn, Euroopan yhteisön ja San Marinon tasavallan välisen sopimuksen muutospöytäkirjan allekirjoittamisesta unionin puolesta ja sen väliaikaisesta soveltamisesta (EUVL L 346, 31.12.2015, s. 1).
   
      (3)  EUVL L 381, 28.12.2004, s. 33.
   
      (4)  Euroopan parlamentin ja neuvoston asetus (EY) N:o 45/2001, annettu 18 päivänä joulukuuta 2000, yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta (EYVL L 8, 12.1.2001, s. 1).
   
      (5)  Muutospöytäkirjan teksti on julkaistu virallisessa lehdessä (EUVL L 346, 31.12.2015, s. 3) yhdessä sen allekirjoittamista ja väliaikaista soveltamista koskevan päätöksen kanssa.